Číslo: 3288-2910/57/2019/Ant

**SPRÁVA O ENVIRONMENTÁLNEJ KONTROLE**

**č. 74/2018/Ant/P**

Slovenská inšpekcia životného prostredia, Inšpektorát životného prostredia Košice, Odbor integrovaného povoľovania a kontroly (ďalej len „SIŽP“), ako príslušný odborný kontrolný orgán – orgán štátneho dozoru podľa § 9 ods. 1 písm. a) a § 10 zákona č. 525/2003 Z. z. o štátnej správe starostlivosti o životné prostredie a o zmene a doplnení niektorých zákonov v znení neskorších predpisov a podľa § 32 ods. 1 písm. d) zákona č. 39/2013 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov (ďalej len „zákon o IPKZ“) vykonala environmentálnu kontrolu (ďalej len „kontrola“) podľa § 34 ods. 1 zákona o IPKZ. Počas kontroly a pri vypracovaní správy o kontrole sa postupovalo podľa zákona o IPKZ.

1. **Kontrola**

Typ kontroly: **§ 34 ods. 5 a 6 zákona - Bežná**

Podnet: Nie

Výsledok: **§ 35 ods. 2 písm. b) zákona - Pokuta**

Odstúpené: Nie

Komu: -

1. **Orgán štátneho dozoru**

Inšpektor: Ing. Natália Antalíková Číslo preukazu: 594

Ing. Renáta Brezinová Číslo preukazu: 560

Telefón: 055 633 33 14

Elektronická adresa: natalia.antalikova@sizp.sk

**B.1.Prizvaná osoba**

Organizácia: -

Adresa: -

Zástupca: - Funkcia: -

Telefón: -

Elektronická adresa: -

1. **Prevádzkovateľ**

Názov podľa OR: Phoenix Services Slovensko s.r.o.

Adresa sídla: Vstupný areál U. S. Steel, 044 54 Košice

IČO: 47 916 664

Kontrola oznámená: 04.12.2018 Spôsob: Telefonicky

Zástupca: Ing. Marek Haburaj Funkcia: manažér OHSE

Telefón: +421 915 811 082

Elektronická adresa: marek.haburaj@phxslag.com

1. **Prevádzka**

Názov podľa IP: Linka na triedenie oceliarenskej trosky v areáli U. S. Steel Košice – Phoenix Services Slovensko s.r.o.“

Adresa prevádzky: Vstupný areál U. S. Steel, 044 54 Košice

Variabilný symbol: 755020115

Integrované povolenie: 5612-34779/57/2015/Ber,Wit/755020115-SP

Vydané: 24.11.2015

Právoplatné: 11.12.2015

Projektovaná kapacita: 1 000 t.hod-1 a 8 000 t.deň-1 a 1 000 000 t.rok-1 spracovanej oceliarenskej trosky

Kategória:

5.3.b) Zhodnocovanie alebo kombinácia zhodnocovania a zneškodňovania odpadu, ktorý nie   
je nebezpečný, s kapacitou väčšou ako 75 t za deň, ktoré zahŕňa jednu alebo viacero   
z nasledovných činností, ale nezahŕňa činnosti, na ktoré sa vzťahujú osobitné predpisy: 3. spracovanie trosky a popola

1. **Časová os**

Predchádzajúce kontrolované

obdobie: −

Posledná kontrola: −

Kontrolované obdobie: 01.01.2016 − 14.12.2018

Začatie kontroly: 14.12.2018

Prvé miestne zisťovanie: 14.12.2018

Vypracovanie správy: 08.02.2019

Doručenie správy: Deň prevzatia doporučenej zásielky s doručenkou

1. **Vykonané úkony**

Fotodokumentácia: Áno Počet snímok: 9

Videodokumentácia: Nie

Odňatie prvopisov: Nie

Odobraté vzorky: Nie

Meranie emisií: Nie

Iné: -

1. **Zameranie kontroly – opis**

Kontrola bola podľa § 34 zákona o IPKZ zameraná na zisťovanie dodržiavania vybraných podmienok integrovaného povolenia. Predmetom správy o kontrole je výsledok kontroly, ktorú vykonala SIŽP v súlade so zákonom č. 39/2013 Z. z. o IPKZ, zákonom č. 525/2003 Z. z.   
o štátnej správe starostlivosti o životné prostredie a o zmene a doplnení niektorých zákonov

v znení neskorších predpisov a zákonom č. 10/1996 Z. z. o kontrole.

1. **Stav prevádzky v čase miestneho zisťovania – opis**

V čase kontroly bola prevádzka udržiavaná a vykonávala sa pravidelná plánovaná údržba raz do týždňa. Stav prevádzky v čase miestneho zisťovania je popísaný v bode J. „Kontrolné zistenia“.

1. **Použité podklady**
2. Integrované povolenie
3. Ohlásenia o vzniku odpadu a nakladaní s ním za roky 2016 a 2017
4. Evidenčné listy zariadenia za roky 2016 a 2017
5. Protokoly o skúškach tesnosti
6. Súbor SPP a TOO
7. Prevádzkový poriadok zariadenia na zhodnocovanie trosky
8. Záznam o oboznámení s dokumentáciou
9. Spotreba vody za rok 2016 a 2017
10. **Kontrolné zistenia**
11. **Podmienka č. 1.2, bod A. Podmienky prevádzkovania, časť II integrovaného povolenia:**

1.2 Umiestnenie zariadení v prevádzke a vykonávanie jednotlivých činností musí byť také, ako je uvedené v tomto rozhodnutí.

Zistený stav **Dodržaná**

Opis **Áno**

Umiestnenie zariadení v prevádzke a vykonávanie jednotlivých činností bolo také,   
ako je uvedené v integrovanom povolení.

1. **Podmienka č. 1.9, bod A. Podmienky prevádzkovania, časť II integrovaného povolenia:**

1.9 Prevádzkovateľ je povinný zariadenie na zhodnocovanie odpadov označiť informačnou tabuľou viditeľnou a čitateľnou z verejného priestranstva (ak je to možné), na ktorej musia byť uvedené nasledujúce údaje: názov a adresa prevádzky, meno držiteľa rozhodnutia (názov spoločnosti), meno prevádzkovateľa (ak držiteľ rozhodnutia   
nie je prevádzkovateľom), číslo rozhodnutia a názov povoľujúceho orgánu, činnosť vykonávaná v prevádzke, meno a telefónne číslo zodpovednej osoby za činnosť   
v prevádzke, dni a hodiny, v ktorých sa vykonáva činnosť a druhy odpadov, na ktorých zhodnocovanie je prevádzkovateľ oprávnený.

Zistený stav **Dodržaná**

Opis **Áno**

Prevádzkovateľ označil zariadenie na zhodnocovanie odpadov informačnou tabuľou viditeľnou a čitateľnou z verejného priestranstva, na ktorej je uvedené názov a adresa prevádzky, meno držiteľa rozhodnutia (názov spoločnosti), meno prevádzkovateľa, číslo rozhodnutia a názov povoľujúceho orgánu, činnosť vykonávaná v prevádzke, meno a telefónne číslo zodpovednej osoby za činnosť v prevádzke, dni a hodiny, v ktorých sa vykonáva činnosť a druhy odpadov, na ktorých zhodnocovanie je prevádzkovateľ oprávnený.

1. **Podmienka č. 1.11, bod A. Podmienky prevádzkovania, časť II integrovaného povolenia:**

1.11 Prevádzkovateľ je povinný zabezpečovať odpady pred ich odcudzením alebo iným nežiaducim únikom.

Zistený stav **Dodržaná**

Opis **Áno**

Prevádzkovateľ zabezpečil odpady pred ich odcudzením alebo iným nežiaducim únikom.

1. **Podmienka č. 2.1, bod A. Podmienky prevádzkovania, časť II integrovaného povolenia:**

2.1 V predmetnej prevádzke bude linka na spracovanie oceliarenskej trosky prevádzkovaná   
v jednozmennej prevádzke v čase od 07:00 do 15:00 hod. štyri dni v týždni, piaty deň   
v týždni sa bude vykonávať plánovaná údržba. V prípade vzniku požiadavky na prácu mimo tejto pracovnej doby môže byť tejto požiadavke vyhovené, ale s podmienkou, že táto práca nad štandardný rozsah prác linky na spracovanie oceliarenskej trosky musí byť odsúhlasená prevádzkovateľom linky.

Zistený stav **Dodržaná**

Opis **Áno**

Prevádzka linka na spracovanie oceliarenskej trosky je prevádzkovaná v jednozmennej prevádzke v čase od 07:00 do 15:00 hod. štyri dni v týždni a v čase kontroly, t. j. piaty deň v týždni bola vykonávaná plánovaná údržba.

1. **Podmienka č. 3.1, bod A. Podmienky prevádzkovania, časť II integrovaného povolenia:**

3.1 Prevádzkovateľ je oprávnený spracovať vedľajšie produkty oceliarska troska a konvertorová troska, vznikajúce v prevádzkach „Oceliareň I“ a „Oceliareň II“ prevádzkovateľa U. S. Steel Košice, s.r.o., v maximálnom množstve 1 000 t/hod a  8 000 t/deň a 1 000 000 t/rok, a nakladať s nimi tak, ako je uvedené v časti v bode B. časť I. integrovaného povolenia.

Zistený stav **Dodržaná**

Opis **Áno**

Prevádzkovateľ spracovával vedľajšie produkty oceliarska troska a konvertorová troska, vznikajúce v prevádzkach „Oceliareň I“ a „Oceliareň II“ prevádzkovateľa U. S. Steel Košice, s.r.o., na ktoré má oprávnenie, v množstve 918 488 t.rok-1 za rok 2016 a v množstve   
918 921,96 t.rok-1 za rok 2017.

1. **Podmienka č. 3.2, bod A. Podmienky prevádzkovania, časť II integrovaného povolenia:**

3.2 Prevádzkovateľ nesmie bez povolenia IŽP Košice zvýšiť výrobnú kapacitu prevádzky nad 1 000 t/hod a 8 000 t/deň a 1 000 000 t/rok spracovanej oceliarenskej trosky.

Zistený stav **Dodržaná**

Opis **Áno**

Prevádzkovateľ neprekročil bez povolenia IŽP Košice výrobnú kapacitu prevádzky nad   
1 000 t.hod-1 a 8 000 t.deň-1 a 1 000 000 t.rok-1 spracovanej oceliarenskej trosky.

1. **Podmienka č. 4.2, bod A. Podmienky prevádzkovania, časť II integrovaného povolenia:**

4.2 Prevádzkovateľ je povinný prevádzku prevádzkovať v súlade:

- so schváleným Prevádzkovým poriadkom zariadenia na zhodnocovanie odpadov vypracovaným dňa 24.02.2016 podľa všeobecne záväzného právneho predpisu odpadového hospodárstva, vydaným zmenou integrovaného povolenia IŽP Košice rozhodnutím č. 3895-21670/2016/Ber,Wit/755020115-Z1-KR zo dňa 07.07.2016,

- s Technologickým reglementom zariadenia na zhodnocovanie odpadov vypracovaným podľa všeobecne záväzného právneho predpisu odpadového hospodárstva,

pričom obidva dokumenty musia byť vypracované v súlade s projektovou dokumentáciou.

Zistený stav **Dodržaná**

Opis **Áno**

Prevádzkovateľ prevádzkoval prevádzku v súlade s Prevádzkovým poriadkom zariadenia   
na zhodnocovanie odpadov vypracovaným dňa 24.02.2016 podľa všeobecne záväzného právneho predpisu odpadového hospodárstva, vydaným zmenou integrovaného povolenia IŽP Košice rozhodnutím č. 3895-21670/2016/Ber,Wit/755020115-Z1-KR zo dňa 07.07.2016   
a s Technologickým reglementom zariadenia na zhodnocovanie odpadov vypracovaným podľa všeobecne záväzného právneho predpisu odpadového hospodárstva

1. **Podmienka č. 4.3, bod A. Podmienky prevádzkovania, časť II integrovaného povolenia:**

4.3 Prevádzkovateľ je povinný vykonávať činnosti v prevádzke, pri ktorých dochádza alebo môže dôjsť k priamemu alebo nepriamemu vypusteniu znečisťujúcich látok do ovzdušia, iba v súlade:

- s platným súborom TPP a TOO evidenčné číslo: 1/STPP a TOO/2016, na zabezpečenie ochrany ovzdušia pri prevádzke zdroja znečisťovania ovzdušia „Linka na triedenie oceliarenskej trosky v areáli U. S. Steel Košice - Phoenix Services Slovensko s.r.o.“ vydaným zmenou integrovaného povolenia IŽP Košice rozhodnutím č. 3895-21670/2016/Ber,Wit/755020115-Z1-KR zo dňa 07.07.2016,

- s prevádzkovými predpismi vypracovanými v súlade s projektom stavby, podmienkami výrobcov zariadení a s podmienkami užívania stavby,

- s technickými a prevádzkovými podmienkami výrobcov zariadení,

- s projektom stavby

Zistený stav **Dodržaná**

Opis **Áno**

Prevádzkovateľ prevádzkoval prevádzku v súlade s platným súborom TPP a TOO evidenčné číslo: 1/STPP a TOO/2016, na zabezpečenie ochrany ovzdušia pri prevádzke zdroja znečisťovania ovzdušia „Linka na triedenie oceliarenskej trosky v areáli U. S. Steel Košice - Phoenix Services Slovensko s.r.o.“ vydaným zmenou integrovaného povolenia IŽP Košice rozhodnutím č. 3895-21670/2016/Ber,Wit/755020115-Z1-KR zo dňa 07.07.2016,   
s prevádzkovými predpismi vypracovanými v súlade s projektom stavby, podmienkami výrobcov zariadení a s podmienkami užívania stavby, s technickými a prevádzkovými podmienkami výrobcov zariadení a s projektom stavby.

1. **Podmienka č. 4.11, bod A. Podmienky prevádzkovania, časť II integrovaného povolenia:**

4.11 Prevádzkovateľ je povinný do 30.11.2017 aktualizovať podľa tohto rozhodnutia   
a predložiť na schválenie na IŽP Košice:

- Prevádzkový poriadok zariadenia „Linka na triedenie oceliarenskej trosky v areáli U. S. Steel Košice - Phoenix Services Slovensko s.r.o.“,

- Technologický reglement zariadenia „Linka na triedenie oceliarenskej trosky v areáli U. S. Steel Košice - Phoenix Services Slovensko s.r.o.“.

Zistený stav **Nedodržaná**

Opis **Áno**

Prevádzkovateľ **nepredložil** na schválenie na IŽP Košicedo 30.11.2017 aktualizovanýPrevádzkový poriadok zariadenia „Linka na triedenie oceliarenskej trosky v areáli U. S. Steel Košice - Phoenix Services Slovensko s.r.o“ a Technologický reglement zariadenia „Linka   
na triedenie oceliarenskej trosky v areáli U. S. Steel Košice - Phoenix Services Slovensko s.r.o.“, **čo je v rozpore s podmienkou č. A.4.11, časť II. integrovaného povolenia.**

1. **Podmienka č. 5.4, bod A. Podmienky prevádzkovania, časť II integrovaného povolenia:**

5.4 Prevádzkovateľ je povinný zabezpečiť vykonanie skúšky tesnosti nádrží, záchytných vaní, havarijných vaní, potrubných rozvodov pred ich uvedením do prevádzky, každých päť rokov od vykonania prvej úspešnej skúšky, po ich rekonštrukcii alebo oprave, pri ich uvedení do prevádzky po odstávke dlhšej ako jeden rok odborne spôsobilou osobou   
s certifikátom na kvalifikáciu na nedeštruktívne skúšanie.

Zistený stav **Dodržaná**

Opis **Áno**

Prevádzkovateľ predložil protokoly o skúškach tesnosti:

1. Protokol o skúške tesnosti č. 2/029.1-N/ŠCh/2016 pre zásobník AdBlue 2500 s objemom   
2,5 m3 zo dňa 28.05.2016, zo skúšky vykonanej dňa 27.05.2016.

2. Protokol o skúške tesnosti č. 2/030.1-N/ŠCh/2016 pre zásobník motorovej nafty s objemom 15 m3 zo dňa 31.05.2016, zo skúšky vykonanej dňa 30.05.2016.

3. Protokol o skúške tesnosti č. 2/030.2-N/ŠCh/2016 pre zásobník motorovej nafty s objemom 15 m3 zo dňa 31.05.2016, zo skúšky vykonanej dňa 30.05.2016.

4. Protokol o skúške tesnosti č. 2/028.1-N/ŠCh/2016 pre ZV-01 záchytnú vaňu 1000 L s roštom s objemom 1,035 m3 zo dňa 28.05.2016, zo skúšky vykonanej dňa 27.05.2016.

5. Protokol o skúške tesnosti č. 2/028.3-N/ŠCh/2016 pre ZV-03 záchytnú vaňu s roštom EKO SKLAD s objemom 1,874 m3 zo dňa 31.05.2016, zo skúšky vykonanej dňa 30.05.2016.

Skúšky tesností vykonal a protokoly vystavil Štefan Chochoľak – samostatný defektoskopický pracovník NDT, č. certifikátu: 37/13/III, zo spoločnosti CHMS, s. r. o. SNINA, Komenského 2888/11, 069 01 Snina.

Výsledkom protokolov je: **tesnostná skúška vnútorného povrchu nádrže a kontrolných zvarov – vyhovela.**

6. Protokol č. 2016-RO/P 183 2 o vykonanej skúške vodotesnosti kanalizačných jám, nádrží a záchytných vaní pre nádrž na ORO s objemom 6,75 m3 zo dňa 15.12.2016, zo skúšky vykonanej dňa 08.12.2016.

7. Protokol č. 2016-RO/P 183 3 o vykonanej skúške vodotesnosti kanalizačných jám, nádrží a záchytných vaní pre záchytnú nádrž s objemom 0,19 m3 zo dňa 15.12.2016, zo skúšky vykonanej dňa 08.12.2016.

Skúšky tesností vykonal a protokoly vystavil Zdeněk Jurenka, č. certifikátu: No 0281/LT 2/AB/, No 028/VT 2, zo spoločnosti ROPEKO s.r.o., Magnezitárska 9, 040 13 Košice.

Výsledkom protokolov je: **vyhovuje podmienkam tesnosti.**

1. **Podmienka č. 5.6, bod A. Podmienky prevádzkovania, časť II integrovaného povolenia:**

5.6  Skladovacie nádrže na znečisťujúce látky musia byť vybavené zariadením na meranie výšky hladiny.

Zistený stav **Dodržaná**

Opis **Áno**

Všetky skladovacie nádrže na znečisťujúce látky boli vybavené zariadením na meranie výšky hladiny.

1. **Podmienka č. 5.7, bod A. Podmienky prevádzkovania, časť II integrovaného povolenia:**

5.7 Prevádzkovateľ je povinný viesť záznamy o skúškach nepriepustnosti, prevádzke, údržbe, opravách a kontrolách.

Zistený stav **Dodržaná**

Opis **Áno**

Prevádzkovateľ viedol záznamy o skúškach nepriepustnosti, prevádzke, údržbe, opravách   
a kontrolách.

1. **Podmienka č. 5.8, bod A. Podmienky prevádzkovania, časť II integrovaného povolenia:**

5.8 Prevádzkovateľ je povinný mať vypracovaný a schválený prevádzkový poriadok, plán údržby a opráv a plán kontrol pre všetky zariadenia a stavby, v ktorých sa zaobchádza   
so znečisťujúcimi látkami. Prevádzkovateľ je povinný zabezpečiť, aby obsluha stavieb   
a zariadení bola pravidelne oboznámená s prevádzkovým poriadkom v súlade s osobitným predpisom bezpečnosti práce a ochrane zdravia pri práci.

Zistený stav **Dodržaná**

Opis **Áno**

Prevádzkovateľ mal vypracovaný a schválený prevádzkový poriadok, plán údržby a opráv   
a plán kontrol pre všetky zariadenia a stavby, v ktorých sa zaobchádza so znečisťujúcimi látkami.   
Prevádzkovateľ zabezpečil oboznámenie obsluhy stavieb a zariadení s prevádzkovým poriadkom v súlade s osobitným predpisom bezpečnosti práce a ochrane zdravia pri práci. Posledné oboznámenie bolo vykonané dňa 17.03.2018, ktoré vykonal Ing. Marek Haburaj, manažér pre BOZP.

1. **Podmienka č. 5.14, bod A. Podmienky prevádzkovania, časť II integrovaného povolenia:**

5.14 Všetky nádrže a obaly musia byť odolné voči škodlivým látkam, ktoré sú v nich uskladnené.

Zistený stav **Dodržaná**

Opis **Áno**

Všetky nádrže a obaly boli odolné voči znečisťujúcim látkam, ktoré v nich boli uskladnené.

1. **Podmienka č. 1, bod D. Opatrenia pre minimalizáciu, nakladanie, zhodnocovanie   
   a zneškodňovanie odpadov, časť II integrovaného povolenia:**

1. Prevádzkovateľ ako pôvodca odpadov je oprávnený zhromažďovať nebezpečné odpady   
v súlade so súhlasom vydaným príslušným orgánom štátnej správy podľa § 97 ods. 1 písm. g) zákona č. 79/2015 Z. z. o odpadoch, ak zhromažďuje väčšie množstvo ako 1 tona nebezpečných odpadov.

Zistený stav **Dodržaná**

Opis **Áno**

Prevádzkovateľ má povolené zhromažďovať nebezpečné odpady v súlade so súhlasom vydaným príslušným orgánom štátnej správy podľa § 97 ods. 1 písm. g) zákona č. 79/2015 Z. z. o odpadoch, ak zhromažďuje väčšie množstvo ako 1 tona nebezpečných odpadov rozhodnutím č. OU-KE-OSZP3-2016/014677-4 zo dňa 07.04.2016 s platnosťou do 01.04.2019.

1. **Podmienka č. 2, bod D. Opatrenia pre minimalizáciu, nakladanie, zhodnocovanie   
   a zneškodňovanie odpadov, časť II integrovaného povolenia:**

2. Prevádzkovateľ je povinný zhromažďovať oddelene nebezpečné odpady podľa ich druhov a zabezpečiť ich pred znehodnotením, odcudzením alebo iným nežiaducim únikom.

Zistený stav **Dodržaná**

Opis **Áno**

Prevádzkovateľ zhromažďoval oddelene nebezpečné odpady podľa ich druhov a zabezpečil ich pred znehodnotením, odcudzením alebo iným nežiaducim únikom.

1. **Podmienka č. 3, bod D. Opatrenia pre minimalizáciu, nakladanie, zhodnocovanie   
   a zneškodňovanie odpadov, časť II integrovaného povolenia:**

3. Prevádzkovateľ je povinný nebezpečné odpady, resp. zberné nádoby nebezpečných odpadov ako aj sklad, v ktorom sa skladujú nebezpečné odpady označiť identifikačným listom nebezpečného odpadu podľa príslušného všeobecne záväzného právneho predpisu odpadového hospodárstva

Zistený stav **Dodržaná**

Opis **Áno**

Prevádzkovateľ nebezpečné odpady, resp. zberné nádoby nebezpečných odpadov ako aj sklad, v ktorom sa skladujú nebezpečné odpady označil identifikačným listom nebezpečného odpadu podľa príslušného všeobecne záväzného právneho predpisu odpadového hospodárstva

1. **Podmienka č. 4, bod D. Opatrenia pre minimalizáciu, nakladanie, zhodnocovanie   
   a zneškodňovanie odpadov, časť II integrovaného povolenia:**

4. Nádoby, sudy a iné obaly, v ktorých sú nebezpečné odpady uložené, musia byť odlíšené   
od zariadení neurčených a nepoužívaných na nakladanie s odpadmi napr. tvarom, opisom alebo farebne, musia zabezpečiť ochranu odpadov pred takými vonkajšími vplyvmi, ktoré by mohli spôsobiť nežiaduce reakcie v odpadoch (napr. vznik požiaru, výbuch), musia byť odolné proti mechanickému poškodeniu, chemickým vplyvom a zodpovedať požiadavkám podľa osobitných predpisov.

Zistený stav **Dodržaná**

Opis **Áno**

Nádoby a sudy, v ktorých sú nebezpečné odpady uložené, boli odlíšené od zariadení neurčených a nepoužívaných na nakladanie s odpadmi opisom a farebne, zabezpečovali ochranu odpadov pred takými vonkajšími vplyvmi, ktoré by mohli spôsobiť nežiaduce reakcie v odpadoch (napr. vznik požiaru, výbuch), boli odolné proti mechanickému poškodeniu, chemickým vplyvom a zodpovedali požiadavkám podľa osobitých predpisov.

1. **Podmienka č. 13., bod D. Opatrenia pre minimalizáciu, nakladanie, zhodnocovanie   
   a zneškodňovanie odpadov, časť II integrovaného povolenia:**

13. Prevádzkovateľ je povinný mať zmluvne zabezpečenú prepravu nebezpečných odpadov,   
u dopravcu oprávneného podľa príslušného ustanovenia všeobecne záväzného právneho predpisu odpadového hospodárstva, ak sám nemá oprávnenie na prepravu nebezpečných odpadov.

Zistený stav **Dodržaná**

Opis **Áno**

Prevádzkovateľ predložil zmluvy č. 178/2015/OL, č. 531/2015/NO, č. 587/2015/PP   
a č. 882/2015/SO so spoločnosťou KOSIT a.s., Rastislavova 98, 043 46 Košice, ktorými preukázal zmluvne zabezpečenú prepravu nebezpečných odpadov, u dopravcu oprávneného podľa príslušného ustanovenia všeobecne záväzného právneho predpisu odpadového hospodárstva.

1. **Podmienka č. 1., bod F. Opatrenia na predchádzanie havárii a na obmedzenie následkov v prípade havárie a opatrenia týkajúce sa situácií odlišných od podmienok bežnej prevádzky, časť II. integrovaného povolenia:**

1. Prevádzkovateľ je povinný dodržiavať schválený havarijný plán a oboznámiť s ním zamestnancov.

Zistený stav **Dodržaná**

Opis **Áno**

Prevádzkovateľ dodržiaval havarijný plán schválený IŽP Košice rozhodnutí č. 3906-16946/52/2016/Var zo dňa 27.05.2016 a oboznámil s ním zamestnancov. Posledné oboznámenie bolo vykonané dňa 17.03.2018, ktoré vykonal Ing. Marek Haburaj, manažér pre BOZP.

1. **Podmienka č. 2., bod F. Opatrenia na predchádzanie havárii a na obmedzenie následkov v prípade havárie a opatrenia týkajúce sa situácií odlišných od podmienok bežnej prevádzky, časť II. integrovaného povolenia:**

2. Prevádzkovateľ je povinný vybaviť prevádzku špeciálnymi prístrojmi a prostriedkami potrebnými na zneškodňovanie úniku škodlivých látok do vôd alebo prostredia súvisiaceho s vodou. Použité sanačné materiály musia byť do doby likvidácie uskladnené tak, aby bolo zabránené kontaminácií povrchových a podzemných vôd.

Zistený stav **Dodržaná**

Opis **Áno**

Prevádzkovateľ vybavil prevádzku špeciálnymi prístrojmi a prostriedkami potrebnými   
na zneškodňovanie úniku škodlivých látok do vôd alebo prostredia súvisiaceho s vodou.

1. **Podmienka č. 5.5, bod I. Požiadavky na spôsob a metódy monitorovania prevádzky   
   a údaje, ktoré treba evidovať a poskytovať do informačného systému, časť II. integrovaného povolenia:**

5.5 Prevádzkovateľ zabezpečí priebežné vedenie prevádzkovej evidencie s mesačným   
a ročným vykazovaním spotreby množstva vody používanej v prevádzke.

Zistený stav **Dodržaná**

Opis **Áno**

Prevádzkovateľ predložil IŽP Košice údaje, ktorými preukázal, že zabezpečil priebežné vedenie prevádzkovej evidencie s mesačným a ročným vykazovaním spotreby množstva pitnej vody a priemyselnej vody používanej v prevádzke.

1. **Podmienka č. 6.2, bod I. Požiadavky na spôsob a metódy monitorovania prevádzky   
   a údaje, ktoré treba evidovať a poskytovať do informačného systému, časť II. integrovaného povolenia**:

6.2 Prevádzkovateľ je povinný uchovávať záznamy z monitorovania, ak to nie je v tomto rozhodnutí určené inak, 5 rokov a každoročne do 31. januára nasledujúceho kalendárneho roka ohlasovať výsledky monitoringu stanoveného v bodoch I.4 a I.5.5, časť II. integrovaného povolenia za obdobie kalendárneho roka na IŽP Košice.

Zistený stav **Nedodržaná**

Opis **Áno**

Prevádzkovateľ **neohlásil** výsledky monitoringu stanoveného v bodoch I.4 a I.5.5, časť   
II. integrovaného povolenia každoročne do 31. januára nasledujúceho kalendárneho rok na IŽP Košice za roky 2016, 2017, **čo je v rozpore s podmienkou č. I.6.2, časť II. integrovaného povolenia.**

1. **Podmienka č. 6.4, bod I. Požiadavky na spôsob a metódy monitorovania prevádzky   
   a údaje, ktoré treba evidovať a poskytovať do informačného systému, časť II. integrovaného povolenia**:

6.4 Prevádzkovateľ je povinný podávať Ohlásenie o vzniku odpadu a nakladaní s ním v súlade so všeobecne záväzným právnym predpisom odpadového hospodárstva za obdobie kalendárneho roka na IŽP Košice a príslušný Okresný úrad do 28. februára nasledujúceho kalendárneho roka.

Zistený stav **Nedodržaná**

Opis **Áno**

Prevádzkovateľ podal Ohlásenie o vzniku odpadu a nakladaní s ním v súlade so všeobecne záväzným právnym predpisom odpadového hospodárstva za roky 2016 a 2017 na IŽP Košice a príslušný Okresný úrad do 28. februára nasledujúceho kalendárneho roka.

1. **Prílohy správy** Nie
2. **Zhodnotenie dodržania podmienok povolenia**

Dodržané: 20/24

Nedodržané v časti: 0/24

Nedodržané: 2/24

Nie je možné vyhodnotiť: 0/24

1. **Záver – celkové zhodnotenie**

Na základe vyššie uvedeného IŽP Košice konštatuje, že prevádzkovateľ porušil nasledovnú podmienku integrovaného povolenia:

**1.**  **Podmienka č. A.4.11, , časť II integrovaného povolenia v znení cit.: „**4.11 Prevádzkovateľ je povinný do 30.11.2017 aktualizovať podľa tohto rozhodnutia a predložiť na schválenie na IŽP Košice: Prevádzkový poriadok zariadenia „Linka na triedenie oceliarenskej trosky v areáli U. S. Steel Košice - Phoenix Services Slovensko s.r.o.“,   
a Technologický reglement zariadenia „Linka na triedenie oceliarenskej trosky v areáli   
U. S. Steel Košice - Phoenix Services Slovensko s.r.o.“, tým že, prevádzkovateľ **nepredložil** na schválenie na IŽP Košicedo 30.11.2017 aktualizovanýPrevádzkový poriadok zariadenia „Linka na triedenie oceliarenskej trosky v areáli U. S. Steel Košice - Phoenix Services Slovensko s.r.o“ a Technologický reglement zariadenia „Linka na triedenie oceliarenskej trosky v areáli U. S. Steel Košice - Phoenix Services Slovensko s.r.o.“, **čo je v rozpore s podmienkou č. A.4.11, časť II. integrovaného povolenia.**

**2.**  **Podmienka č. I.6.2, časť II. integrovaného povolenia v znení cit.: „**6.2 Prevádzkovateľ je povinný uchovávať záznamy z monitorovania, ak to nie je v tomto rozhodnutí určené inak, 5 rokov a každoročne do 31. januára nasledujúceho kalendárneho roka ohlasovať výsledky monitoringu stanoveného v bodoch I.4 a I.5.5, časť II. integrovaného povolenia za obdobie kalendárneho roka na IŽP Košice“, tým že, prevádzkovateľ **neohlásil** výsledky monitoringu stanoveného v bodoch I.4 a I.5.5, časť II. integrovaného povolenia každoročne do 31. januára nasledujúceho kalendárneho rok na IŽP Košice za roky 2016, 2017, **čo je v rozpore   
s podmienkou č. I.6.2, časť II. integrovaného povolenia.**

**Na základe zistených skutočností IŽP Košice:**

a) nariadi prevádzkovateľovi vykonať v určitej lehote opatrenia na nápravu podľa § 35 ods. 2 písm. a) a 33 ods. 4 písm. f) zákona č. 39/2013 Z. z. o IPKZ,

b) uloží prevádzkovateľovi pokutu podľa § 35 ods. 2 písm. b) zákona č. 39/2013 Z. z. o IPKZ za zistený správny delikt, t. j. za to, že prevádzkovateľ si neplní povinnosti podľa § 26   
ods. 1 písm. b) a § 33 ods. 4 písm. i) zákona č. 39/2013 Z. z. o IPKZ.

**Podpisy**

Za SIŽP: Ing. Natália Antalíková

................................................................

Za SIŽP: Ing. Renáta Brezinová

................................................................